Op mod et par tusinde mennesker kiggede på - og op mod et par hundrede tog skridtet fuldt ud og hoppede i det kolde Vesterhav, da Danmarks første havbad i Vorupør i Thy søndag inviterede til julebadedag. Det er Vorupør Kulturforening, der sammen med Thy Turistforening har inviteret vinterbadere til den iskolde badeoplevelse. Havbadet blev i dagens anledning indrettet med varmt lys, små saunaer og varme bade - og cafeer og små fiskehuse tilbød varme drikke, så vinterbaderne kunne sig efter det kolde gys. Dagen rundes af med en stor middag. Håbet er at gøre julebadedagen til en tilbagevendende begivenhed. - Vi satser på at grundlægge en tradition den 28. december, siger formanden for Vorupør Kulturforening, Per Nielsen. - Det er i sig selv fantastisk, at Danmark har så mange vinterbadere, og nu får de mulighed for at opleve et ægte havbad i det friske Vesterhav.

Referat:
Danmarks første havbad dannede søndag ramme om Danmarks første vinterbaderfestival.